EVROPSKA KOMISIJA Bruselj, 29.4.2021 COM(2021) 217 final 2021/0112(NLE) Predlog UREDBA SVETA o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode



OBRAZLOŽITVENI MEMORANDUM 1.OZADJE PREDLOGA •Razlogi za predlog in njegovi cilji Da bi se zagotovila zadostna in neprekinjena oskrba z nekaterimi kmetijskimi in industrijskimi proizvodi, ki se v Uniji ne proizvajajo v zadostnih količinah ali se sploh ne proizvajajo, ter da bi se preprečile vsakršne motnje na trgu teh proizvodov, so bile z Uredbo Sveta (EU) št. 1387/2013 (v nadaljnjem besedilu: Uredba) delno ali v celoti opuščene nekatere avtonomne dajatve skupne carinske tarife. Uredba se posodobi vsakih šest mesecev, da bi se upoštevale potrebe industrije Unije. Komisija je ob pomoči skupine za gospodarsko-tarifna vprašanja pregledala vse zahtevke držav članic za avtonomne tarifne opustitve. Komisija po tem pregledu meni, da je opustitev dajatev upravičena za nekatere nove proizvode, ki trenutno niso navedeni v Prilogi k Uredbi. Pri nekaterih drugih proizvodih je treba spremeniti pogoje glede opisa proizvoda, njegove uvrstitve ali datuma, predvidenega za obvezni pregled. Za proizvode, pri katerih tarifna opustitev ni več v gospodarskem interesu Unije, se predlaga, da se umaknejo. •Skladnost z veljavnimi predpisi s področja zadevne politike Ta predlog ne zadeva držav, ki so z Unijo sklenile preferencialni trgovinski sporazum, niti držav kandidatk ali potencialnih držav kandidatk za preferencialne sporazume z Unijo (npr. splošni sistem preferencialov, trgovinski režim za skupino afriških, karibskih in pacifiških držav, sporazumi o prosti trgovini). •Skladnost z drugimi politikami Unije Predlog je v skladu s politikami Unije na področju kmetijstva, trgovine, podjetništva, okolja, razvoja in zunanjih odnosov. 2.PRAVNA PODLAGA, SUBSIDIARNOST IN SORAZMERNOST •Pravna podlaga Pravna podlaga tega predloga je člen 31 Pogodbe o delovanju Evropske unije (PDEU). •Subsidiarnost (za neizključno pristojnost) Predlog je v izključni pristojnosti Unije. Načelo subsidiarnosti se zato ne uporablja. •Sorazmernost Predlog je v skladu z načelom sorazmernosti. Predvideni ukrepi so skladni z načeli za poenostavitev postopkov za gospodarske subjekte, vključene v zunanjo trgovino, kot je navedeno v Sporočilu Komisije o avtonomnih tarifnih opustitvah in kvotah. V skladu s členom 5(4) Pogodbe o Evropski uniji (PEU) ta uredba ne presega tistega, kar je potrebno za doseganje zastavljenih ciljev. •Izbira instrumenta V skladu s členom 31 PDEU „carine skupne carinske tarife določi Svet na predlog Komisije“. Zato je uredba Sveta ustrezen instrument.

3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA •Naknadne ocene/preverjanja primernosti obstoječe zakonodaje Shema avtonomnih opustitev je bila leta 2013 predmet ocenjevalne študije. Na podlagi ocene je bilo ugotovljeno, da je osnovna utemeljitev sheme še vedno veljavna. Podjetja iz EU, ki uvažajo blago po shemi, lahko znatno prihranijo pri stroških. Ti prihranki pa lahko omogočijo širše pozitivne učinke, kot so večja konkurenčnost, učinkovitejše proizvodne metode ter ustvarjanje ali ohranjanje delovnih mest v Uniji, kar je odvisno od zadevnega proizvoda, podjetja in sektorja. Podrobnejši podatki o prihrankih na podlagi te uredbe so v priloženi oceni finančnih posledic zakonodajnega predloga. •Posvetovanja z deležniki Komisiji je pri oceni tega predloga pomagala skupina za gospodarsko-tarifna vprašanja, ki jo sestavljajo delegacije iz vseh držav članic in Turčije. Pred potrditvijo sprememb iz tega predloga se je skupina sestala trikrat. Skrbno je ocenila vsak zahtevek (nov zahtevek ali zahtevek za spremembo ali črtanje). Predvsem je proučila vsak primer, da bi zagotovila, da ne povzroča nobene škode proizvajalcem Unije ter da krepi in utrjuje konkurenčnost proizvodnje v Uniji. Člani skupine za gospodarsko-tarifna vprašanja so zahtevke ocenili na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi deležniki. Vse navedene tarifne opustitve so bile predmet dogovorov ali kompromisov, doseženih v razpravah skupine za gospodarsko-tarifna vprašanja. Omenjeno ni bilo nobeno potencialno resno tveganje z nepopravljivimi posledicami. •Ocena učinka Predlog spremembe je popolnoma tehnične narave in se nanaša le na področje uporabe tarifnih opustitev, naštetih v Prilogi k Uredbi Sveta (EU) št. 1387/2013. Zato za ta predlog ni bila izvedena ocena učinka. •Temeljne pravice Predlog ne vpliva na temeljne pravice. 4.PRORAČUNSKE POSLEDICE Predlog nima finančnih posledic za odhodke, ima pa finančne posledice za prihodke. Nepobrane carinske dajatve, ki ustrezajo opustitvi, skupaj znašajo približno 36 milijona EUR na leto. Negativen učinek na tradicionalna lastna sredstva proračuna je 28,8 milijona EUR na leto (tj. 80 % skupnega zneska). V oceni finančnih posledic zakonodajnega predloga so bolj podrobno določene proračunske posledice predloga. Države članice bodo morale izgubo prihodkov v tradicionalnih lastnih sredstvih nadomestiti s prispevki lastnih sredstev iz naslova bruto nacionalnega dohodka (BND). 5.DRUGI ELEMENTI •Načrti za izvedbo ter ureditev spremljanja, ocenjevanja in poročanja Predlagani ukrepi se upravljajo v okviru integrirane tarife Evropske unije (TARIC), uporabljajo pa jih carinske uprave držav članic. 2021/0112 (NLE) Predlog UREDBA SVETA

o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 31 Pogodbe, ob upoštevanju predloga Evropske komisije, ob upoštevanju naslednjega: (1)Da bi se zagotovila zadostna in neprekinjena oskrba z nekaterimi kmetijskimi in industrijskimi proizvodi, ki se ne proizvajajo v Uniji, ter da bi se na ta način preprečile vsakršne motnje na trgu teh proizvodov, so bile z Uredbo Sveta (EU) št. 1387/2013 za navedene proizvode opuščene vrste dajatev skupne carinske tarife, navedene v členu 56(2)(c) Uredbe (EU) št. 952/2013 Evropskega parlamenta in Sveta. Navedeni proizvodi se lahko uvažajo v Unijo po znižanih stopnjah dajatve ali po stopnji dajatve nič. (2)Proizvodnja nekaterih proizvodov v Uniji, ki niso navedeni v Prilogi k Uredbi (EU) št. 1387/2013, je nezadostna ali pa ne obstaja. Zato je v interesu Unije, da se za te proizvode odobri popolna opustitev dajatev skupne carinske tarife. (3)Zaradi spodbujanja integrirane proizvodnje baterij v Uniji v skladu s sporočilom Komisije z dne 17. maja 2018 z naslovom „Evropa v gibanju – Trajnostna mobilnost za Evropo: varna, povezana in čista“ bi bilo treba v zvezi z nekaterimi proizvodi, ki niso navedeni v Prilogi k Uredbi (EU) št. 1387/2013, odobriti delno opustitev dajatev skupne carinske tarife. Obvezni pregled teh opustitev bi bilo treba izvesti 31. decembra 2021, da lahko ta pregled upošteva razvoj sektorja baterij v Uniji. (4)Za nekatere opustitve dajatev skupne carinske tarife, navedene v Prilogi k Uredbi (EU) št. 1387/2013, je treba spremeniti opis proizvoda in njegovo uvrstitev, da bi se upoštevali tehnični razvoj proizvodov in gospodarska gibanja na trgu. (5)Ohranjanje opustitev dajatev skupne carinske tarife za nekatere proizvode, ki so navedeni v Prilogi k Uredbi (EU) št. 1387/2013, ni več v interesu Unije. Opustitve za te proizvode bi bilo zato treba umakniti. Prav tako bi bilo treba iz navedene priloge črtati nekatere proizvode zaradi izvajanja dogovora v obliki deklaracije o širitvi trgovine z izdelki informacijske tehnologije, ki je znižala stopnjo dajatve za zadevne proizvode na nič. (6)Uredbo (EU) št. 1387/2013 bi bilo zato treba ustrezno spremeniti. (7)Da bi se izognili prekinitvam pri uporabi sheme avtonomnih tarifnih opustitev in da bi upoštevali smernice iz Sporočila Komisije z dne 13. decembra 2011 o avtonomnih tarifnih opustitvah in kvotah, je treba spremembe tarifnih opustitev iz te uredbe za zadevne proizvode uporabljati od 1. julija 2021. Ta uredba bi morala zato začeti veljati nemudoma – SPREJEL NASLEDNJO UREDBO: Člen 1 Priloga k Uredbi (EU) št. 1387/2013 se spremeni v skladu s Prilogo k tej uredbi. Člen 2 Ta uredba začne veljati dan po objavi v Uradnem listu Evropske unije. Uporablja se od 1. julija 2021. Ta uredba je v celoti zavezujoča in se neposredno uporablja v vseh državah članicah. V Bruslju,

Za Svet Predsednik OCENA FINANČNIH POSLEDIC ZAKONODAJNEGA PREDLOGA 1.1. NASLOV PREDLOGA: Uredba Sveta o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode 2.PRORAČUNSKE VRSTICE: Poglavje in člen: poglavje 12, člen 120 Znesek v proračunu za leto 2021: 17 605 700 000 3.FINANČNE POSLEDICE ◻ Predlog nima finančnih posledic. X Predlog nima finančnega vpliva na odhodke, ima pa finančni vpliv na prihodke z naslednjim učinkom: v mio. EUR (na eno decimalno mesto natančno) Proračunska vrstica Prihodki Šestmesečno obdobje z začetkom dd. mm. llll [Leto: druga polovica leta 2021] Člen 120 Posledice za lastna sredstva 1. 7. 2021 –14,4 Stanje po ukrepu [obdobje 2021–2025] Člen 120 –28,8 milijona EUR/leto Ta priloga vsebuje 89 novih proizvodov. Nepobrane dajatve, ki ustrezajo tem opustitvam in so izračunane na podlagi napovedi držav članic, ki so te opustitve zahtevale, za obdobje od leta 2021 do leta 2025, znašajo 20,3 milijona EUR na leto. Vendar se na podlagi obstoječih statističnih podatkov za pretekla leta zdi, da bo treba zaradi upoštevanja uvoza v druge države članice, ki uporabljajo iste opustitve, ta znesek pomnožiti s povprečnim faktorjem, ocenjenim na 1,8. To pomeni nepobrane dajatve v višini približno 36,5 milijona EUR na leto. Zaradi ponovne uvedbe carin je bilo iz te priloge umaknjenih 11 proizvodov. Glede na statistične podatke za leto 2020 to pomeni povečanje pobranih dajatev za 0,5 milijona EUR na leto. Na podlagi navedenega se učinek na izgubo prihodkov za proračun EU, ki izhaja iz te uredbe, ocenjuje na 36,5 – 0,5 = 36 milijonov EUR (bruto znesek, stroški pobiranja so vključeni) x 0,8 = 28,8 milijona EUR na leto za obdobje od 1. julija 2021 do 31. decembra 2025. 4.UKREPI PROTI GOLJUFIJAM